
RAPORT DE SPECIALITATE,

privind aprobarea dobândirii de către Municipiul Timişoara, a imobilului-teren înscris în 
CF nr. 421543 Timișoara ce face obiectul renunţării la dreptul de proprietate de către Societatea CH Transbeton Construcții S.R.L. și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum  

Având în vedere adresa nr. MTM2023-003952/23.03.2023, înregistrată la Primăria Municipiului Timişoara de către CH Transbeton Construcții SRL, prin care ne înştiinţează că renunţă la dreptul de proprietate, asupra imobilului-teren situat în Timişoara, Calea Torontalului stânga Km 4 (adresă provizorie) înscris în CF nr. 421543 Timișoara, nr. cad. 421543 în suprafață de 8839 mp, reprezentând teren intravilan pentru drum.
[bookmark: _Hlk130983102]              Având în vedere, “Declaraţia”, de renunţare la dreptul de proprietate, autentificată sub nr. 3869 din 02.11.2022, la Societatea Profesională Notarială Popa, Dorobanțu și asociații de către Notar Public Bodea Diana,  prin care proprietarul tabular al imobilului-teren menţionat mai sus, reprezentat prin Căpușan Chimu, în calitate de reprezentant legal al CH Transbeton Construcții SRL, declară că renunţă la dreptul de proprietate asupra acestuia. Totodată declară că, imobilul-teren, nu este grevat de sarcini şi servituţi. Proprietarul tabular declară că se obligă la autorizarea, executarea și recepționarea lucrărilor rutiere și  lucrărilor necesare extinderii de rețele de utilitate publică, pe CF nr. 421543 Timișoara necesare asigurării acesului de la strada existentă, la investițiile propuse, pe cheltuiala proprie .
În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 421543 Timișoara a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”. 
În vederea îndeplinirii prevederilor HCLMT nr. 374/25.07.2006 privind aprobarea PUZ ”Zonă rezidențială și spații comerciale”, Calea Torontalului modificată prin HCLMT nr. 519/31.10.2006 este necesară aprobarea dobândirii de către Municipiul Timişoara, a imobilului-teren înscris în CF nr. 421543 Timişoara nr. cad. 421543 cu destinaţia de “teren intravilan destinat pentru drum ”ce face obiectul renunţării la dreptul de proprietate de către CH Transbeton Construcții S.R.L.
[bookmark: _Hlk131073798]Conform art. 2 din HCLMT nr. 374/2006 –„ Reglementările privind autorizarea construcţiilor şi a amenajărilor vor fi aplicate în concordanţă cu prevederile prezentului Plan Urbanistic  Zonal "Zonă rezidenţială şi spaţii comerciale", Calea Torontalului, extravilanul municipiului Timişoara şi a Regulamentului Local de Urbanism”.
	La realizarea construcţiilor se vor respecta toate condiţiile impuse prin avizele eliberate de deţinătorii de reţele şi utilităţi publice iar autorizaţiile de construire vor fi eliberate doar după reglementarea juridică a domeniului public.
	Prin adresa nr. MTM2023-8188/27.04.2023 Direcția Generală de Urbanism-Biroul Avizare PUZ/PUD ne aduce la cunoștiință că suprafața de 8839 mp cuprinsă în CF nr. 421543 face parte din suprafețele rezervate pentru destinația de drum și sunt prevăzute a fi trecute în domeniul public . 
	În concluzie, propunem spere analiza Comisiilor din cadrul Consiliului Local al Municipiului Timișoara proiectul  privind aprobarea dobândirii de către Municipiul Timişoara, a imobilului-teren înscris în CF nr. 421543 Timișoara ce face obiectul renunţării la dreptul de proprietate de către Societatea CH Transbeton Construcții S.R.L. și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum .
[bookmark: _Hlk130982290]Având în vedere prevederile legale expuse în prezentul raport şi faptul că din declaraţia proprietarului şi înscrisul din cartea funciară rezultă că destinaţia imobilului-teren este ”teren intravilan pentru drum”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, apreciem că proiectul de hotărâre menționat mai sus îndeplinește condițiile pentru a fi supus dezbaterii și aprobării în plenul consiliului local .

